laion/Wikipedia-Exotic huggingface dataset:
מועדון מרקי

מועדון מרקי (באנגלית: Marquee Club) היה מועדון מוזיקה מוביל בלונדון בין 1958 ל-1996. הוא כונה "המקום החשוב ביותר בהתפתחות המוזיקה הקלה באירופה" והיה למקום מפגש הן של יוצרים עם קהל והן בינם לבין עצמם. לאחר 1996 עבר המועדון מספר גלגולים שבסופם נסגר. המעדון נפתח ברחוב אוקספורד 165 בסוהו של לונדון בשנת 1958 על ידי הרולד פנדלטון (Harold Pendleton) כמועדון ג'אז ומוזיקת פולק (שנקראה אז בבריטניה "סקיפל"), בלוז ורית'ם אנד בלוז. באותה שנה הביא פנדלטון לבריטניה את נגן הבלוז מאדי ווטרס, הייתה זו הפעם הראשונה בה שמע קהל בריטי בלוז מנוגן בגיטרה חשמלית בהופעה חיה. ב-1962 הוקלט במועדון תקליט הבלוז הבריטי הראשון, "R&B from the Marquee" על ידי אלכסיס קורנר (Alexis Korner). ב-12 ביולי 1962 ערכה בו להקת האבנים המתגלגלות את הופעתה הפומבית הראשונה. בשנים אלה, שנות "לונדון החוגגת" (Swinging London), היה מועדון הבית ללהקות הרבות שצמחו בבירה הבריטית. ב-1964 עבר המועדון לאולם גדול יותר ב-90 Wardour Street, בסוהו, אולם שהיה ביתו של המועדון במשך רוב תקופת פעילותו. על הלהקות שהופיעו תדירות במקום נמנו הגדולות והחשובות ביותר כמו מנפרד מן, הקינקס, החיות, היארדבירדס (אריק קלפטון, ג'ף בק וג'ימי פייג'), לד זפלין, המי, המודי בלוז, קינג קרימזון (שהופעתם מ-1969 הונצחה בתקליט King Crimson Live at the Marquee), יס, ג'תרו טאל, ג'ימי הנדריקס וThe Jimi Hendrix Experience, קרים ופינק פלויד. בסוף שנות ה-70 שינה המועדון את פניו, בהתאמה ללהקות הצעירות של התקופה ולתנועות הפאנק (Punk) והגל החדש כג'וי דיוויז'ן, סקס פיסטולס, החונקים, פוליס, הקיור, דייר סטרייטס, ג'נסיס, דייוויד בואי וסמייל (על בסיסה הוקמה להקת קווין). באמצע שנות ה-80 הפך המועדון למרכיב חשוב בצמיחת ההבי מטאל, הרוק הפרוגרסיבי והמטאל המתקדם הבריטיים עם להקות כדף לפרד, איירון מיידן, מריליון, AC/DC האוסטרלית ועוד. בשנת 1988 התפטר מייסד המועדון פנדלטון מן ההנהלה. במקביל עבר המועדון לדרך צ'רינג קרוס 105, עקב פינוי בלוק הבניינים שבו שכן לצורכי פיתוח עירוני. המועדון המשיך לפעול בעיקר כמועדון הבי מטאל ומטאל מתקדם. בשנת 1993 הקליטה במקום להקת המטאל המתקדם האמריקנית דרים ת'יאטר את תקליטה Live at the Marquee. בשנת 1996 פונה המועדון שנית. ב-2001 רכשו מספר יזמים מחובבי המועדון את הזכויות לשם ופתחו מועדון מרקי ברובע איזלינגטון, המקום נסגר כעבור שנתיים מחוסר כדאיות כלכלית. המועדון נפתח שוב למשך 18 חודשים בכיכר לסטר, בלב לונדון. ב-2007 נפתח שוב למשך כחצי שנה בקובנט גרדן ונסגר סופית. במשך השנים נוצרה מסורת של להקות גדולות ומבוססות לפרסם ולהופיע במועדון תחת שם שונה, כביכול מדובר בלהקה אנונימית. דבר זהותה האמיתית של הלהקה נמסר מפה לאוזן בקרב מעריציה. כך הופיעה להקת מריליון תחת השמות Skyline Drifters ו-Lufthanser Air Terminal, להקת איירון מיידן הופיעה בשם A Fun Night With The Entire Population of Hackney, כמו כן הופיעו במועדון ב"סודיות" פרינס, מטאליקה וג'נסיס. מדיה וקבצים בנושא מועדון מרקי בוויקישיתוף אתר האינטרנט הרשמי של מועדון מרקי אתר הזיכרון למועדון (באנגלית) דף מידע
אברהם רגלסון

אברהם רגלסון (ביידיש: אברהם רעגעלסאָן; ה'תרנ"ז, אוקטובר 1896, בהלוסק, בלארוס – ה'תשמ"א, 28 באוגוסט 1981, בנווה מונוסון) היה משורר עברי, סופר, סופר ילדים, מתרגם ועורך. רגלסון היגר כילד עם משפחתו לארצות הברית כשהיה בן 9. למד ב"חדר" בניו יורק, ובבתי-ספר עירוניים. לא השלים לימודים פורמליים אך היה אוטודידקט, שבילה שעות רבות בספריות. התפרנס כספרן ומורה לעברית תחילה, והחל לפרסם שירים, אגדות ותרגומים בכתבי עת עבריים שונים בארצות הברית ובארץ. עלה לארץ בפעם הראשונה בשנת 1933, התקבל למערכת העיתון היומי "דבר", ואף היה בין מייסדי המוסף לילדים "דבר לילדים", שם הופיע לראשונה, בפרקים שבועיים, ספרו לילדים הקלאסי והאהוב "מסע הבובות לארץ-ישראל". אחרי שלוש שנים חזר לארצות הברית עם משפחתו, עקב מחלת המלריה שסיכנה את חיי שניים מילדיו, ולאחר ששכל תינוק (לזכרו פרסם ב"דבר לילדים" את שירו ביאליק ואחי הקטן). בניו יורק התפרנס בכתיבה בעיתונות ביידיש, והמשיך להוציא לאור את כתביו בעברית בשתי הארצות. שנה לאחר הקמת המדינה, בשנת 1949 חזר לארץ. עבד בהוצאת "עם עובד", והשתתף במערכת העיתון היומי "על המשמר" בו היה לו מדור קבוע. בשנת 1964 זכה בפרס ברנר, ב-1972 היה חתן פרס ביאליק על יצירתו הספרותית, ובשנת 1976 זכה בפרס ניומן מטעם המחלקה לעברית של אוניברסיטת ניו יורק על תרומתו לספרות העברית. יצירותיו של אברהם רגלסון נפתחו בשנת 2003 לקהל קוראי האינטרנט באורח חופשי באתר פרויקט בן-יהודה. וכן הוקם לזכרו אתר שבו ניתן למצוא את פרטי חייו ויצירתו ומאמרים על כתיבתו. ספר ובו מאות משיריו המקוריים העבריים (אורכב 04.09.2016 בארכיון Wayback Machine) פורסם בשנת 2013 (תשע"ד) במוסד ביאליק. ספר נוסף, ובו מאות תרגומים ("עברורים" בלשונו) מן השירה האנגלית, האמריקנית והאידישאית, יפורסם בעתיד בהוצאה זו. רגלסון פרסם גם בשמות העט הבאים: בן-הנגר, סידרופל, נ. מהרבא, עוקצי-צדק, אמריה בן-אוני. אברהם אפשטיין, אברהם רגלסון - המשורר, בספרו "סופרים עברים באמריקה", תל אביב: הוצאת דביר, תשי״ג, כרך א׳, עמ׳ 142–163. ש"י פנואלי, שירת אברהם רגלסון. בספרו "חוליות בספרות העברית החדשה", תל אביב: דביר, תשי״ג, עמ׳ 54–60. ישראל זמורה, אברהם רגלסון, ב-"דבר", 26 באוקטובר 1956. ישעיהו קורן, שירת אברהם רגלסון, ב-"למרחב", 21 באוגוסט 1964. חיים שוהם, שירה הגותית העגונה במיתוס, ב-"הבקר", 2 באוקטובר 1964. שמעון הלקין, בציצית ראשו, ב-"מאזנים" טבת תשל"א, ע' 122–124. יעקב רבי, משורר הדברים והמעשים, ב-"מעריב", 24 נובמבר 1972⁩. רשימת הפרסומים של אברהם רגלסון, בקטלוג הספרייה הלאומית אתר עשיר על אברהם רגלסון כתבי אברהם רגלסון בפרויקט בן-יהודה עמנואל בן-גריון, כינוס שירתו של רגלסון, בפרויקט בן-יהודה ישראל כהן, נתיבו של אברהם רגלסון, בפרויקט בן-יהודה האתר המוקדש להוצאה החדשה של "מסע הבובות לארץ-ישראל" אברהם רגלסון, ב"לקסיקון הספרות העברית החדשה" קריאת השיר 'חקוקות אותיותייך' מפי יהודה עצבה אברהם רגלסון, דף שער בספרייה הלאומית אברהם רגלסון, בלקסיקון הספרות העברית החדשה הוענק פרס ברנר, על המשמר, 30 באוקטובר 1964 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
1988 בארצות הברית

1988 בארצות הברית הייתה השנה בה חגגה ארצות הברית 212 שנה מיום היווסדה. הנשיא: רונלד רייגן (המפלגה הרפובליקנית) סגן הנשיא: ג'ורג' הרברט ווקר בוש (המפלגה הרפובליקנית) פרק זה לוקה בחסר. אנא תרמו לוויקיפדיה והשלימו אותו. 14 במאי – אסון האוטובוס בקרולטון - נהג שיכור פוגע באוטובוס אשר הסיע ילדים וכתוצאה מהפגיעה והשריפה שפרצה בעקבותיה נהרגים 27 אנשים. יוני – נובמבר: שרפת יער ענקית מתרחשת בפארק הלאומי ילוסטון. בשריפה נשרף כשליש משטחו של הפארק (סך של 3,212,718 דונם). 3 ביולי – ספינת הצי האמריקאי "וינסנס" מפילה בטעות מטוס נוסעים איראני, וגורמת למות 290 נוסעיו. 16 ביולי – פלורנס גריפית ג'וינר קובעת את שיא ריצת 100 מטר נשים ומעמידה אותה על התוצאה 10.49, שיא שלא נשבר עד היום. 26 בספטמבר – האצן בן ג'ונסון נאלץ להשיב את המדליות האולימפיות שבהן זכה באולימפיאדת סיאול עקב שימוש בסמים. 27 באוקטובר – הנשיא האמריקני רונלד רייגן מורה לסגור את מבנה השגרירות האמריקנית החדש שבמוסקבה לאחר שהתגלו במבנה מכשירי האזנה סובייטים. 8 בנובמבר – ג'ורג' בוש מנצח במערכת הבחירות הנשיאותיות ה-51 של ארצות הברית. 22 בנובמבר – נחשף המפציץ החמקן B-2. יוני-נובמבר: שרפת יער ענקית מתרחשת בפארק הלאומי ילוסטון. 8 בנובמבר: ג'ורג' הרברט ווקר בוש מנצח במערכת הבחירות הנשיאותיות ה-51 של ארצות הברית 22 בנובמבר: נחשף המפציץ החמקן B-2 25 במרץ – ביג שון, ראפר וזמר אמריקאי 27 במרץ – ברנדה סונג, שחקנית אמריקאית 2 באפריל – ג'סי פלמונס, שחקן אמריקאי 10 באפריל – היילי ג'ואל אוסמנט, שחקן קולנוע אמריקני. 27 באפריל – ליזו, זמרת-יוצרת וראפרית אמריקאית 17 במאי – ניקי ריד, שחקנית אמריקאית ממוצא יהודי 2 ביוני – אקוופינה, שחקנית, קומיקאית, וראפרית אמריקאית 20 ביולי – ג'וליאן האף, זמרת אמריקאית 26 ביולי – פרנסיה רייסה, שחקנית אמריקאית. 6 בנובמבר – אמה סטון, שחקנית אמריקאית 1 בדצמבר – זואי קרביץ, שחקנית אמריקאית-יהודייה 14 בדצמבר – ונסה הדג'נס, 27 בדצמבר – היילי ויליאמס, פזמונאית זמרת והסולנית של להקת הרוק פאראמור. 12 בינואר – היירם בינגהאם הרביעי, דיפלומט אמריקאי שסייע בהצלת יהודים בתקופת השואה (נולד ב-1903) 24 בינואר – רון האבארד, סופר ופילוסוף אמריקאי. מייסד הסיינטולוגיה (נולד ב-1911) 2 בפברואר – הת'ר אורורק, שחקנית אמריקאית (נולדה ב-1975) 15 בפברואר – ריצ'רד פיינמן, פיזיקאי אמריקאי (נולד ב-1918) 8 במאי – רוברט היינליין, סופר מדע בדיוני אמריקאי (נולד ב-1907) 13 במאי – צ'ט בייקר, מוזיקאי אמריקאי, (נולד ב-1929) 25 ביוני – הלל סלובק, מוזיקאי אמריקאי ממוצא ישראלי, חבר להקת רד הוט צ'ילי פפרז (נולד ב-1962) 2 באוגוסט – ריימונד קארבר, משורר אמריקאי (נולד ב-1938) 6 בדצמבר – רוי אורביסון, זמר ופזמונאי אמריקאי. (נולד ב-1936) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1987 בארצות הברית

1987 בארצות הברית הייתה השנה בה חגגה ארצות הברית 211 שנה מיום היווסדה. הנשיא: רונלד רייגן (המפלגה הרפובליקנית) סגן הנשיא: ג'ורג' הרברט ווקר בוש (המפלגה הרפובליקנית) פרק זה לוקה בחסר. אנא תרמו לוויקיפדיה והשלימו אותו. 11 בפברואר – צבא ארצות הברית מפוצץ נשק אטומי באתר הניסוים בנוואדה. 16 באוגוסט – טיסה 255 של חברת נורת'ווסטרן (מטוס מדגם מקדונל-דאגלס MD-82) מתרסק בזמן ההמראה משדה התעופה של דטרויט. כל 156 נוסעי המטוס נספים באסון פרט לנוסעת ססיליה סיצ'ן בת הארבע. 14 באוקטובר – 16 באוקטובר - ארצות הברית עוקבת בטלוויזיה בשידור חי אחר חילוצה של התינוקת ג'סיקה מקלור בת ה-18 חודשים אשר נפלה לבאר ביישוב מידלנד שבטקסס. 19 באוקטובר – "יום שני השחור" - מדד דאו ג'ונס נופל ב-22% 7 בדצמבר – טיסה 1771 של פאסיפיק סאות'ווסט איירליינס מתרסקת ליד פאסו רובלס שבקליפורניה. האירוע אשר בו נהרגו כל 43 נוסעי המטוס התרחש לאחר שעובד לשעבר ממורמר ירה בממונה שלו ולאחר מכן ירה בשני הטייסים ובטייס נוסף ששהה במטוס כנוסע. 8 בדצמבר – נשיא ארצות הברית רונלד רייגן ומנהיג ברית המועצות מיכאיל גורבצ'וב חותמים בוושינגטון על הסכם INF. על פי ההסכם ברית המועצות וארצות הברית חיסלו בהמשך את כל הטילים הבליסטיים וטילי השיוט בטווחים 500 עד 5,500 ק"מ. 9 בדצמבר – מיקרוסופט מוציאה לשווקים את Windows 2.0. 12 בינואר – נאיה ריברה, שחקנית, זמרת, רקדנית ודוגמנית אמריקאית (נפטרה ב-2020) 20 בינואר – אוון פיטרס, שחקן אמריקאי 9 בפברואר – מייקל בי. ג'ורדן, שחקן אמריקאי 1 במרץ – קשה, זמרת אמריקאית 17 במרץ – רוב קרדשיאן 12 באפריל – ברנדון יורי, מוזיקאי, סולן להקת פאניק! אט דה דיסקו 13 במאי – קנדיס אקולה, שחקנית אמריקאית 21 במאי – קודי ג'ונסון, זמר-יוצר קאנטרי אמריקאי 17 ביוני – קנדריק לאמאר, ראפר אמריקאי 25 באוגוסט – בלייק לייבלי, שחקנית ודוגמנית אמריקאית 8 בספטמבר – ויז קאליפה, ראפר אמריקאי 28 בספטמבר – הילרי דאף, שחקנית וזמרת אמריקאית 18 באוקטובר – זאק אפרון, שחקן וזמר אמריקאי 28 באוקטובר – פרנק אושן, זמר אמריקאי 5 בנובמבר – קווין ג'ונאס, גיטריסט ראשי בלהקת האחים ג'ונאס 22 בפברואר – אנדי וורהול, צייר אמריקאי (נולד ב-1928) 3 במרץ – דני קיי, שחקן, זמר וקומיקאי אמריקאי (נולד ב-1911) 14 במאי – ריטה הייוורת', שחקנית קולנוע אמריקאית (נולדה ב-1918) 22 ביוני – פרד אסטר, רקדן, כוריאוגרף, זמר ושחקן אמריקאי (נולד ב-1899) 28 באוגוסט – ג'ון יוסטון, במאי קולנוע אמריקאי (נולד ב-1906) 29 באוגוסט – לי מרווין, שחקן אמריקאי (נולד ב-1924) 30 בספטמבר – אלפרד בסטר, סופר מדע בדיוני אמריקאי (נולד ב-1913) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
Thug Life: Volume 1

Thug Life: Volume 1 הוא אלבום הבכורה של הרכב ת'אג לייף שהוקמה על ידי הראפר האמריקאי טופאק שאקור. האלבום יצא לאור במקור על ידי חברת התקליטים של שאקור Out Da Gutta Records. עקב ביקורת כבדה על גנגסטא ראפ באותו הזמן, הגרסה המקורית של האלבום בוטלה והוקלטה מחדש כשחלקים רבים מהשירים המקוריים נחתכו. החבורה בשיריה הייתה בהשתתפות ביג סייק, מקדושיס, מופרים שאקור, דה רייטד אר וטופאק שאקור. בשנת 1996 ביג סייק וטופאק תכננו ליצור אלבום שני, Thug Life: Vol. 2 - Out On Bail שהיה אמור להיות משוחרר בMakaveli Records, אך המקרה בלאס וגאס מנע זאת מלהפוך למציאות. בין השירים הבולטים באלבום היו "Cradle to the Grave", "Pour Out a Little Liquor" ו-"Str8 Ballin'". הסינגל How Long Will They Mourn Me הופיע באלבום הלהיטים הגדולים של טופאק שאקור, Greatest Hits בשנת 1998. אמנם האלבום השני לא התממש מעולם, אך טופאק ביצע סינגל אחד מתוכנן מהאלבום, "Out on Bail" ב-1994. למרות שהאלבום יצא לאור בחברת התקליטים Out Da Gutta, הוא שייך לחברת התקליטים אמארו בידור בבעלות אפני שאקור, אמו של טופאק שרכשה את הזכויות שלו. האלבום הגיע למעמד זהב. מהאלבום יצאו 4 סינגלים, אך הסינגל היחידי שהגיע למצעדי המוזיקה בארצות הברית היה Cradle to the Grave, שהגיע למקום ה-25 בשיאו במצעד שירי הראפ הולהטים של הבילבורד, ולמקום ה-91 במצעד שירי ההיפ הופ/R&B הלוהטים. Bury Me a G Don't Get It Twisted Shit Don't Stop Pour Out a Little Liquor Stay True How Long Will They Mourn Me? Under Pressure Street Fame Cradle to the Grave Str8 Ballin' מידע על האלבום Thug Life: Volume 1 באתר MusicBrainz האלבום Thug Life: Volume 1 באתר Discogs
אנמוקס

אנמוקס (מאנגלית: ANaerobic AMMonium OXidation) הוא תגובה אנאירובית שבה הופכים אמוניום וניטריט בתגובת קומפרופרציונציה לחנקן אטמוספירי ומים תוך שחרור אנרגיה. בתנאים סטנדרטיים האנרגיה המשוחררת ( ∆G) היא 358kj. [דרוש מקור] NH4+ + NO2− → N2 + 2H2O. התהליך היה מפתיע מפני שעד אז חשבו שניתן לצרוך אמוניום רק בנוכחות חמצן. בתגובה, אמוניום משמשת כמקור אנרגיה, ניטריט כקולט אלקטרונים ופחמן דו-חמצני כמקור פחמן. התהליך נחזה על ידי מרג'ורי סטפנסון (Stephenson 1930 "Bacterial metabolism") ולאחר מכן בצורתו הישרה על ידי ברודה (Broda 1976). החיידקים עצמם נמצאו לראשונה בתהליך טיהור שפכים, שם צורוני החנקן האלו נפוצים. בטבע נמצאו בים השחור ובקוסטה ריקה, שם מתקיימים התנאים של העדר חמצן ונוכחות אמוניום וניטריט. החיידק המדובר הוא בקטריה הגדל לאט ובעל ממברנה חיצונית ופנימית. הממברנה הפנימית בנויה מליפידים המכילים יחידות צמודות של ציקלובוטאן (מולקולה נדירה מאוד בטבע - בנויה משרשרת טבעות פחמן מרובעות שבסופה שרשרת חומצת שומן רגילה). בממברנה זו מתקיימת כימיה מיוחדת - שימוש בהידרזין וב NO הנוצרים ונצרכים בממברנה הפנימית. חנקן מחזור החנקן אל-אווירני תיאור התהליך הביולוגי
בסיס אל-עריש

"בסיס חיל האוויר אל-עריש" (בח"א 5), היה בסיס טיסה של חיל האוויר הישראלי, בסיני. הבסיס מוּקם בשדה התעופה אל עריש, כ-5 ק"מ דרומית לעיר אל-עריש. כיום מופעל שדה התעופה על ידי מצרים ונקרא נמל התעופה הבינלאומי אל עריש. השדה נכבש והוחל שימוש בו כבסיס, לאחר כיבוש סיני במלחמת ששת הימים (שנת 1967). שדה התעופה היה מוגבל ופרמיטיבי ולכן שימש כשדה תעופה למטוסים קלים ומסוקים, פריסה לצורך "אימון טייסת ראשוני" של קורס טיס, ובסיס של גדוד נ"מ 66. באוקטובר 1967 הבסיס נטל חלק בחילוץ המשחתת אילת. בשנת 1979, עם חתימת הסכם השלום בין ישראל למצרים, שבו הוסכם על פינוי מוחלט של כל סיני, פוּנה הבסיס. בסיסים ושדות תעופה שנסגרו ופוּנוּ בחצי האי סיני. ערך זה הוא קצרמר בנושא תעופה. אתם מוזמנים לתרום לוויקיפדיה ולהרחיב אותו.
סנטרל

האם התכוונתם ל... סנטרל (הונג קונג) – אזור במרכז האי הונג קונג דרגנוע סנטרל - מיד-לוולס – דרגנוע בשכונת סנטרל אזור מרכז ומערב הונג קונג – אזור אדמיניסטרטיבי באי הונג קונג קו סנטרל – קו של הרכבת התחתית של לונדון סנטרל (אזור זמן) – אזור זמן ביבשת אמריקה סנטרל פארק – פארק ברובע מנהטן של העיר ניו יורק סנטרל פארק וסט – רחוב במערב סנטרל פארק, בעיר ניו יורק סנטרל פארק דרום – רחוב בדרום סנטרל פארק, בעיר ניו יורק תחנת גרנד סנטרל – תחנת רכבת מרכזית בניו יורק פארק סנטרל איילנד - אחד משלושת הפארקים הלאומיים באגם טורקאנה
טרייד אין

טרייד אין (באנגלית: trade in) הוא עסקה שבה חלק מהתשלום עבור המוצר הנרכש ניתן על ידי הקונה במוצר זהה או דומה אך ישן יותר או בעל שווי נמוך יותר, ויתרת התשלום ניתנת בכסף. עסקאות כאלו מתבצעות בעיקר בתחומי תכשיטים, שטיחים, מוצרי חשמל וכלי רכב, ומטרתן לעודד את הלקוח להסכים לעסקה, אף שיש בידיו מוצר הנותן מענה מסוים לצורך שאותו מספק המוצר המוצע לו. המוכר אינו זקוק למוצר הישן שהוא מקבל. לעיתים מבחינתו המוצר הישן חסר ערך ומושלך לאשפה, לעיתים הוא נתרם לצדקה, ולעיתים, כאשר למוצר הישן ערך משמעותי, הוא נמכר לצד שלישי. עסקאות טרייד אין מתבצעות בשתי דרכים עיקריות: הנחה המותנית בהחזרת מוצר, למשל "תן מקרר בכל מצב, קבל הנחה של 1,000 שקל ברכישת מקרר שעלותו 8,000 שקל". זו הנחה שאינה תלויה במצבו המכני של המקרר המוחזר, גילו, ולרוב אף לא אם הוא עובד או לא. החזר לפי מצבו של המוצר המוחזר, למשל "קבל מחיר מחירון על מכוניתך". במצב זה למוצר המוחזר יש ערך כספי גם מבחינתו של המוכר, והעסקה היא למעשה עסקת חליפין. עסקה מסוג זה נפוצה בענף הרכב: סוחרים בענף הרכב מציעים ללקוח לקנות כלי רכב חדש וכחלק מהעסקה יופחת מחיר הרכב הישן ממחיר הרכב החדש, בפעולה זאת חוסכים מהלקוח את חיפוש הקונה בשוק החופשי. מחיר הרכב הישן נקבע על ידי שמאי על פי קריטריונים כגון שנת ייצור הרכב, המצב המכני, הקילומטרז' שהוא עבר ומספר הבעלים.
ח'אלד מרדם-ביי

ח'אלד מרדם-ביי (Khaled Mardam-Bey, נולד בעמאן, ירדן, 1968) הוא מתכנת ירדני ממוצא פלסטיני וסורי. נודע בעיקר כיוצר של תוכנת לקוח ה-IRC הפופולרית mIRC. ערך מורחב – mIRC מרדם-ביי החל לכתוב את התוכנה בשלהי 1994, ושחרר את הגרסה הראשונה שלה ב-28 בפברואר 1995. mIRC זכתה לפופולריות רבה לאורך השנים - נכון לינואר 2022, התוכנה הורדה מעל 42 מיליון פעמים מהאתר Download.com. כמו כן, בשנת 2003 מדד נילסן דירג את התוכנה ברשימת עשרת יישומי האינטרנט הפופולריים ביותר לאותה השנה. לאורך השנים המשיך מרדם-ביי לפתח את התוכנה לבדו, כאשר מדי פעם הפיץ גרסאות הבטא של התוכנה על מנת שמשתמשיה יסייעו לו לאתר בה באגים. מרדם-ביי, שהחל לפתח את התוכנה כתחביב, הפיץ אותה בתחילה כתוכנה חינמית (Freeware). בהמשך, בעקבות הפופולריות הרבה לה זכתה התוכנה ולאחר שהבין שהוא נדרש להקדיש יותר ויותר זמן לפיתוחה, החליט לשנות את רישיון התוכנה על מנת שיוכל להתפרנס מעיסוק זה. בעקבות כך, משנת 2004 התוכנה מופצת כתוכנה שיתופית (Shareware), שלאחר תקופת ניסיון של 30 יום מעלה מסך בו מתבקשים המשתמשים להירשם על מנת לתמוך בהמשך הפיתוח של התוכנה. מסך זה ניתן להסרה על ידי רישום שמחירו 20 דולרים. כיום עבודתו המרכזית של מרדם-ביי היא פיתוח התוכנה. ח'אלד מרדם-ביי נולד בשנת 1968 בעמאן שבירדן לאם פלסטינית ולאב סורי. לפני שהחל לפתח את mIRC, למד לתואר שני במדעים קוגניטיביים באוניברסיטה. מרדם-ביי מציין באתר הבית שלו כי בעקבות הפופולריות הרבה לה זכתה mIRC החליט לנטוש את לימודיו על מנת להשקיע את מלוא מרצו בפיתוח התוכנה. במהלך העשור הראשון של המאה ה-21 ביקר ברשות הפלסטינית כדי להשלים מחקר הנוגע ללימודי התואר השני בתחום מדעי הסביבה. הוא צמחוני, מסיבות מוסריות ובריאותיות. מתגורר כיום בלונדון. אתר האינטרנט הרשמי של ח'אלד מרדם-ביי דף הבית של mIRC ח'אלד מרדם-ביי, ברשת החברתית פייסבוק ח'אלד מרדם-ביי, ברשת החברתית אקס (טוויטר) ח'אלד מרדם-ביי, ברשת החברתית LinkedIn ח'אלד מרדם-ביי, סרטונים בערוץ היוטיוב ח'אלד מרדם-ביי, באתר פליקר http://www.mirc.com/khaled/faq.html http://www.mirc.com/khaled/about.html http://www.mirc.com/khaled/vegetarian.html
תומאס גייג'

האם התכוונתם ל... תומאס גייג' (בוטנאי) – בוטנאי אנגלי תומאס גייג' (גנרל) – גנרל בריטי מתקופת מלחמת העצמאות של ארצות הברית
שתיקת הארכיון

שתיקת הארכיון הוא סרט תיעודי של הבמאית יעל חרסונסקי משנת 2010, שבוחן מחדש את יצירתו של סרט תעמולה נאצי לא מוגמר, שצולם בגטו ורשה כחודשיים לפני חיסול הגטו. הסרט מביא ראיונות עם ניצולי הגטו וכן קטעי עדויות של וילי ויסט, אחד מצלמי הסרט Das Ghetto. הסרט יצא בארצות הברית ב-18 באוגוסט 2010, ושודר בערוץ יס דוקו בינואר 2011. הסרט הופק בתמיכת יס דוקו, SWR, Arte, MDR, ובסיוע הקרן החדשה לקולנוע וטלוויזיה ופרויקט קולנוע יד ושם. "שתיקת הארכיון" עוסק בסרט תעמולה נאצי שצולם בגטו ורשה, במאי 1942, זמן קצר לפני שליחת רוב תושבי הגטו להשמדה בטרבלינקה. סרטים דוקומנטריים רבים השתמשו בקטעים קצרים מהסרט (לרוב באותם קטעים) ובעקבות השימוש בקטעים אלה, דימויים רבים הפכו בתודעה הציבורית למייצגים את החיים בגטו, וזאת מבלי להבין שמדובר בסרט תעמולה. זהותם של יוצרי הסרט לא נודעה, כמו גם הסיבה להפסקת הפקתו בטרם הושלמה עבודת עריכתו. הסרט התיעודי מתאר את הפקת הסרט, ומאמת את המציאות המתוארת בו עם עדויותיהם של ניצולים שהיו עדים לצילומים ברחובות הגטו, עם קטעי יומני תושבי הגטו היהודים, וכן עם עדות של אחד מהצלמים הנאצים. פסקול הסרט הולחן על ידי ישי אדר. הסרט היה מועמד לפרס אמי. הסרט זכה בפרסים רבים, בהם: פרס הסרט התיעודי הבינלאומי הטוב ביותר - פסטיבל הוט דוקס. פרס הסרט התיעודי הטוב ביותר - פסטיבל הקולנוע ירושלים. פרס הפורום לשימור האודיו ויזואלי - פסטיבל הקולנוע ירושלים. פרס העריכה הטובה ביותר - פסטיבל סאנדנס. פרס איגוד התסריטאים האמריקאי עבור התסריט הטוב ביותר - פסטיבל Silverdocs‏ (אנ'). פרס הסרט הישראלי הטוב ביותר - הפסטיבל היהודי בברלין. פרסי הסרט הטוב ביותר, הבימוי, ההפקה, הצילום, העריכה, התחקיר ועיצוב הפסקול הטובים ביותר - תחרות פרסי הקולנוע התיעודי הישראלי. "שתיקת הארכיון", במסד הנתונים הקולנועיים IMDb (באנגלית) "שתיקת הארכיון", באתר נטפליקס "שתיקת הארכיון", באתר AllMovie (באנגלית) "שתיקת הארכיון", באתר Rotten Tomatoes (באנגלית) "שתיקת הארכיון", באתר Box Office Mojo (באנגלית) "שתיקת הארכיון", באתר ספר הקולנוע הישראלי "שתיקת הארכיון", באתר Metacritic (באנגלית) "שתיקת הארכיון", באתר אידיבי "שתיקת הארכיון", במסד הנתונים הקולנועיים KinoPoisk (ברוסית) "שתיקת הארכיון", במיזם "אישים" לתיעוד היצירה הישראלית חיים דעואל לוסקי ועודד וולקשטיין, על שתיקת הארכיון, תקריב 02 אריאל קריל‏, שואה 2.0: על "שתיקת הארכיון" של יעל חרסונסקי, באתר וואלה, 16 בנובמבר 2010 אורנה קסטל, שתיקת הארכיון-זעקת הדימוי, באתר פסיכולוגיה עברית, ‏7 באוקטובר 2010 שמוליק דובדבני, לעבד צלם אנוש, באתר ynet, 26 בינואר 2011 אריאל קריל‏, "האמת היא לא דו-ממדית": ראיון עם נעמי שחורי ואיתי קן-תור, מפיקי "שתיקת הארכיון", באתר וואלה, 21 בינואר 2011 דליה קרפל, הסרט התיעודי "שתיקת הארכיון" של יעל חרסונסקי, מהווה הישג יוצא דופן בתולדות ייצוג השואה, באתר הארץ, 20 בינואר 2011 נירית אנדרמן, הסרט התיעודי "שתיקת הארכיון" מועמד לפרס האמי, באתר הארץ, 13 ביולי 2012
Me Against the World

Me Against The World הוא אלבום הסטודיו השלישי של הראפר האמריקאי טופאק שאקור. הוא הוצא ב-14 במרץ 1995 חודש לאחר מאסרו של שאקור שהורשע בתקיפה מינית של מעריצה. זה היה עונש מאסר של שנה וחצי עד 4.5 שנים, ואנשים רבים האמינו שהוא תרם אמנותית בהופעותיו של שאקור. בזמן שטופאק היה כלוא, Me Against the World היה בעל הצלחה רבה ודורג במקום הראשון בבילבורד 200, ושאקור הפך לאמן הראשון שאלבומו היה במקום הראשון בבילבורד 200 בזמן שהות בכלא. האלבום עמד במקום הראשון במשך 4 שבועות ברציפות ומכר 2.4 מיליון עותקים. האלבום נחשב בעיני רבים בתור האלבום הטוב ביותר שיצר ולאחד מאלבומי ההיפ הופ הגדולים והמשפיעים ביותר בכל הזמנים. האלבום היה מועמד בקטגוריית אלבום הראפ הטוב ביותר והסינגל Dear Mama היה מועמד בקטגוריית שיר הראפ הטוב ביותר ב-1996 ונוסף על כך, דורג לאחד השירים הנבחרים על ידי ספריית הקונגרס ביוני 2010. בשנת 1993 טופאק היה כבר הצלחה גדולה בתעשיית ההיפ הופ, עם שני סינגלים במעמד זהב, שהגיעו לטופ 20 במצעדי הפופ ("I Get Around" ו-"Keep Ya Head Up"), וכן אלבום שני שעובר את מעמד אלבום זהב, והגיע לטופ 25 של הבילבורד 200 (Strictly 4 My N.I.G.G.A.Z.). עם זאת, הראפר בן ה-22 באותם ימים, הסתבך בסדרת עברות על החוק: בקיץ 1993 שאקור הואשם בתקיפת במאי הקולנוע אלן יוז לאחר שפוטר מתפקידו בסרט "סכנה לציבור". שאקור נידון ל-15 ימים בכלא. מאוחר יותר באוקטובר 1993 הואשם שאקור בירי בשני שוטרים שלא בתפקיד באטלנטה, אך למרות ההאשמות בסופו של דבר הוא שוחרר. בחודש נובמבר שאקור ושניים מחברי הפמליה שלו הואשמו בתקיפה מינית במעריצה, חבריו נמצאו אשמים ונידונו ל-4.5 שנות מאסר. לדברי שאקור, האלבום נעשה כדי להראות לקהל ההיפ הופ שלו את הכבוד שלו לאמנות. שאקור ניסה להפוך את האלבום לאישי ומהורהר יותר מהיצירות הקודמות שלו. הסינגל Dear Mama שוחרר כסינגל הראשון של האלבום בפברואר 1995, ביחד עם השיר "Old School". הסינגל, שהביע כבוד רב לנשים השחורות, היה הסינגל המצליח ביותר של האלבום והגיע למעמד פלטינה והגיע למקום התשיעי בבילבורד הוט 100. הסינגל "So Many Tears" שוחרר 4 חודשים לאחר מכן והגיע למקום ה-44 בבילבורד הוט 100 והסינגל "Temptations" זכה להצלחה רבה גם הוא כשהגיע למקום ה-68 בשיאו. שלושת הסינגלים הופיעו באלבום הלהיטים הגדולים של שאקור, Greatest Hits. Intro If I Die 2Nite Me Against the World So Many Tears Temptations Young Niggaz Heavy in the Game Lord Knows Dear Mama It Ain't Easy Can U Get Away Old School Fuck the World Death Around the Corner Outlaw מידע על האלבום Me Against the World באתר MusicBrainz מידע על האלבום Me Against the World באתר AllMusic האלבום Me Against the World באתר Discogs האלבום Me Against the World באתר ספוטיפיי